
DISSERTATIO  MEDICA 


INAUGURALIS, 

DE 

UTERI  CARCINOMATE. 


AUCTORE  GEORGIO  E.  FAIRBANKS. 


Ex  plurimis,  quibus  obnoxia  est  gens  hu¬ 
mana,  morbis,  nullus  meliore  jure  medico¬ 
rum  studium  sibi  vindicat,  quam  Carcino¬ 
ma.  De  curatione  ejus  multum  diuque  dis¬ 
putatum  fuit,  et  adhuc  disputatur ;  quine- 
tiam,  remedia  multa  et  varia  diversis  tem¬ 
poribus  proposita  sunt ;  omnia  autem  (prae¬ 
ter  partis  excisionem)  vana  et  inutilia  esse 
videntur.  Id  autem  quod  uteri  cervicem 
afficit,  adhuc  insanabile  creditum  fuit ;  ita¬ 
que  ad  dolores  leniendos  tantum,  medici 
operam  dederunt.  Hoc  libello  igitur  ma- 

Ium  non  insanabile  esse  ostendere  conabor, 
remediumque  proponere,  quod  nuper  in 
nonnullis  aegris,  haud  parum  utile  ad  mor¬ 
bum  tollendum  inventum  est.  Pauca  ta¬ 
men  de  morbi  signis,  diagnosique  prius  di¬ 
cenda  sunt  quam  ad  curationem  ejus  venia¬ 
mus. 

Carcinoma  igitur  cervicem  uteri  paulo 
minus  frequenter  quam  mammas  afficit ; 
omnibusque  aetatibus  inter  annum  vicesi- , 
mum  sexagesimumque  commune  est.  Ni¬ 
hilominus  tamen  saepius  accidere  videtur 
inter  annum  quadragesimum  et  sexagesi¬ 
mum,  rarius  inter  trigesimum,  et  quadrage¬ 
simum,  et  vix  aut  ne  vix  quidem,  post  sex¬ 
agesimum,  Mulieres,  ac  virgines,  eaeque 
infelices,  quae  quaestum  ex  corpore  faciunt, 
huic  morbo  pariter  obnoxiae  sunt ;  neque 
saepius  accidere  videtur  iis  quae  liberos  pe- 
pererunt,  quam  quae  steriles  fuerunt. 

Morbus  autem,  si  nondum  desierunt  men¬ 
strua,  interdum  incipit  ab  aliquo  eorum  vi- 

tio  ;  haec  majore  copia  saepiusque  accedunt, 
diutiusque  solito  perstant;  interdum  jac¬ 
tura  ingens  subitaque  sanguinis  ex  vasis 
uterinis  terret ;  et  humor  sanguinolentus, 
quem  dolor  comitatur,  post  coitum  fluit.  Si 
vero  menstrua  desierunt,  saepe  est  profusio 
sanguinis,  quae  paucos  dies  perstat,  tunc  fi¬ 
nitur,  iterumque  post  mensem  recurrit ;  id- 
que  tam  ordinate  fit,  ut  foeminae  credant 
menstrua  rediise.  Alias  autem  hoc  proflu¬ 
vium  non  nisi  per  intervalla  occurrit,  ani¬ 
mique  affectibus  movetur.  His  signis  brevi 
accedunt  sensus  proprius  et  irritabilitas  in- 
testini  recti  et  vesicae,  cum  tenesmo,  dysuri¬ 
aque  ;  sequuntur  haemorrhoides ;  mammae 
durae  et  amplae  fiunt,  doloribusque  vagis 

i 

afficiuntur.  Accedit  quoque  fluor  albus  foe¬ 
tidus  et  abundans,  vel  fluxus  hujusmodi 
suppressio,  qui  priusquam  se  ostenderat. 
Post  haec  oriuntur  dolores  pungentes,  a- 
cutique  ad  cervicem  uteri,  inguinaque,  et 
coxas,  quos  comitatur  sensus  molestiae  ad 
coxas,  regionesque  lumborum,  et  hypogas¬ 
trium. 

Si  cervicem  uteri  digito  exploramus,  ean¬ 
dem  praeter  naturam  mollem  ex  toto  vel  in 
quibusdam  locis  solummodo,  in  aliis  autem 
duram  esse  invenimus.  Os  ejus  quoque  ma¬ 
gis  solito  hiat,  et  inaequale  est ;  idemque, 
quod  statu  sano,  vix  vel  ne  vix  quidem,  pres¬ 
surae  sensibile  est,  inter  digitos  compres¬ 
sum,  humorem  sanguinolentum  effundit. 
Hic  fluxus  quoque  coitu  inducitur,  brevi 
spontaneus,  perpetuusque  evasurus. 

Inter  initia  morbi  igitur,  talia  signa  sunt, 
durare  etiam  possunt  per  aliquot  menses,  ne¬ 
que  possumus  pro  certo  affirmare  carcino¬ 
ma  esse,  eo  quod  multos  alios  morbos  comi¬ 
tari  possunt.  Brevi  autem,  signis  ingraves¬ 
centibus,  dubitatione  liberamur.  Si  car¬ 
cinoma  cervicem  uteri  primum  afficit,  ut 
plerumque  solet,  superficies  ejus  fimbriata 
inaequalisque  et  sanguinolenta  fit,  levique 
tactu  dolet.  In  vagina  interdum  plures  sunt 
plicae  validae  et  crassae,  quae  viam  tam  arc¬ 
tam  reddunt,  ut  digitus  in  eam  vix  insinu¬ 
ari  possit.  Sin  autem  est  pars  interior,  quae 

primum  dolet,  signa  diversa^  oriuntur.  U- 
terus  fere  multum  in  magnitudine  augetur  ; 
exulceratio  ad  cervicem  nulla  est;  sensus 
doloris,  ponderisque,  et  molestiae  ad  imam 
vaginam  rectumque  sentitur  ;  dolores  ad  cer¬ 
vicem  ejus  augentur,  pressura  quoque  mul^ 
tum  intenduntur,  et  ad  inguina,  coxas,  lum¬ 
bos,  et  rectum  tendunt ;  denique  inter  uri¬ 
nam,  menstruaque  reddenda,  (quorum  fre¬ 
quentia,  copiaque,  et  duratio  semper  varia 
sunt)  dolores  sentiuntur. 

Morbus  primum  in  parte  solum  est,  brevi 
vero  se  ostendunt  signa  diathesis  (ut  dicitur) 
schirrosae.  Marcescit  aegra  pallescitque  ; 
maculae  parvae  et  caeruleae  in  facie,  praeser¬ 
tim  quibus  color  pulcher  est,  oriuntur ;  mus¬ 
culi  flaccidi  fiunt,  et  functiones  omnes  mul¬ 
tum  impediuntur.  Aliis  alvus  pertinaciter 
astricta  est,  aliis  diarrhoea  molesta,  quam 
comitantur  dolor  vomitusque.  Somnus  est 
difficilis,  brevis,  saepeque  doloribus,  affectae 
partis,  acerrimis  impeditur.  Accedunt  cre¬ 
brae  accessiones. febriles,  doloresque  ad  sac- 

rum  lumbosque,  modo  acuti,  modo  obtusi, 
interdum  usque  adeo  augentur,  ut  ex  toto 
impediant  ne  pedibus  insistat  aegra,  vel  am¬ 
bulet  ;  quinetiam  conatus  ad  hoc  syncopen 
movere  solent.  Hoc  tempore  morbi  mori¬ 
untur  plures :  aliae  ex  haemorrhagia  vel 
peritonitide ;  aliae  ex  febre  putrida,  vel  ex 
convulsionibus,  quas  excitare  videtur  dolor 
vehemens.  Sin  autem  morbus  non  statim 
interimit,  signa  pejora  pej oraque  fiunt. 
Membra  inferiora  oedemate  corripiuntur : 
sanies  nunc,  si  modo  id  non  antea  advenerat, 
putrida  fit,  et  saepe  cum  se,  copiam  sanguin¬ 
is  grumosi  et  nigri,  vel  materiae  putridae, 
quae  ex  parte  exulcerata  provenire  videtur, 
educit.  Ulcus  brevi  ad  vesicam,  intestinum 
rectum,  partesque  vicinas  tendit ;  urina  et 
dejectiones  in  vaginam  effunduntur,  ibique 
cum  sanie  materiaque  putrida  commiscen¬ 
tur.  Hoc  statu  misero,  summa  munditia 
ex  toto  impedire  non  possumus,  quominus 
gangrena  corripiantur  genitalia  et  sacrum, 
quae  cito  serpens,  brevi  finem  aegrae  cru 
ciatibus  affert. 

Duratio  morbi  varia  est.  Interdum  men¬ 
sibus  quinque  vel  sex  omnia  stadia  diversa 
percurrit ;  interdum  rursus  accidit,  ut  haec, 
non  nisi  p  ot  totidem  annos,  finiantur.  Sig¬ 
na  quoque  multum  variant.  Sunt  quae, 
protinus  ab  initio  sensum  quendam  propri¬ 
um  habent,  qui  eas  in  eadem  corporis  posi¬ 
tura  diu  manere  non  permittit ;  habent  quo¬ 
que  cibi  insuperabile  fastidium,  melancho¬ 
liam  fixam,  dolores  corporis  vagos,  function¬ 
esque  omnes  laesas  ;  neque  causam  detegere 
spossunt,  donec  vitium  uteri,  se  ostenderit, 
vel  ex  suppressis  menstruis,  vel  ex  fluore 
albo  foetido  et  copioso.  His  accedit  dolor 
uteri  vehemens,  qui  saepe  convulsiones  vel 
febrem  putridam  excitat,  haeque  aegram  bre¬ 
vi  tollunt,  etiamsi  uterus  vix  exulceratus 
sit,  et  foemina  adhuc  habitum  corporis 
pristinum  et  robustum  conservat.  Aliae 
quoque  sunt,  quae  omnem  maciei  modum 
subeunt,  et  moriuntur  ex  marasmo ;  idque 
accidit  ubi  nulla  alia  morbi  signa  habuerunt, 
praeter  saniem  foetidam,  sensumque  incom¬ 
modi  et  tabem.  Plures  cibi  desiderium  non 

amittunt  usque  ad  paucos  ante  mortem  dies, 
neque  somno  unquam  deseruntur,  etsi,  cor¬ 
pore  post  mortem  adoperto,  invenimus  cer¬ 
vicem  uteri,  ab  omni  parte  vitiosam,  et  in 
putredinem  conversam. 

Menstruorum  vitium  autem,  non  semper 
gravitati  morbi  respondet ;  siquidem  modo 
sunt  jacturae  sanguinis  subitae  et  terrentes ; 
modo  nihil  tale  accidit ;  et  menstrua  fluunt 
ut,  valetudine  integri,  solebant.  Atque  hoc 
quidem  non  raro  fit,  ubi  cervix  uteri  ex  toto 
deleta  est.  Quaedam  foeminae  hoc  tempo¬ 
re  etiam  desiderio  veneris  immodico  tenen¬ 
tur.  Ex  hoc  quoque  scire  possumus  mor¬ 
bum  non  esse  contagiosum  :  quia  ex  exem- 
phs  non  paucis  virorum,  qui  cum  foeminis, 
hoc  morbo  affectis,  rem  habuerunt,  nemo 
morbum  contraxit.  Unus  solus  eruptionem 
levem  ad  glandem  penis  habuit,  quae  post 
paucos  dies  abiit,  sicut  eruptiones  quae  ex 
coitu  cum  foeminis,  fluore  albo  aifectis,  orri 
solent. 

Hoc  Carcinoma  autem  fere  semper  ad  cer¬ 
vicem  uteri  incipit,  et  raro  ad  partem  vis¬ 
ceris  internam.  Est  interdum  tumor  schir- 
rosus,  qui  brevi  in  carcinoma  mutatur,  et  in 
quo  post  mortem  videtur,  vel  materia  vera 
schirri,  vel  materia  cerebriformis,  vel  utra¬ 
que  simul.  Haec  materia  quoque  cum  fibris 
uteri  intermiscetur,  nunquamque  in  massam 
coit,  sicut  in  reliquo  corpore  solet.  Ubi  tu¬ 
mor  mollis  est,  natura  ejus  facile  dignosci¬ 
tur,  quia  ex  pressura  humor  albidus,  parum 
tenuis,  ac  similis  eidem  materiae  aliarum 
partium,  ex  eo  exudit.  Saepius  vero  est 
morbus  primarius,  et  similis  morbo  cutis, 
quem  noli  me  tangere  vocare  solent.  Sub 
hoc,  fibrae  ipsius  uteri  exulcerantur,  et  gra¬ 
nulationes  carnosae,  colorisque  nigri,  albidive 
aut  violacei,  neque  raro  aspectus  spongiosus 
vel  putredo  cinerea  videntur. 

* 

Ut  procedit  morbus,  gravior  graviorque 
fit,  ulcusque  augetur.  Aliae  moriuntur  ubi 
exulceratio  solummodo  parva  est.  Aliae  au¬ 
tem  per  magnae  partis  uteri,  vaginaeque,  et 

recti,  destructionem  trahuntur.  Ubi  tamen 
hoc  accidit,  materia  cellulosa  pelvis,  morbo 
indurata,  et  peritoneum  tantum  impediunt 
ne  viscera  erumpant,  sinusque  formatur,  ubi 
coeunt,  sicut  in  cloaca,  urina,  stercus,  pus  et 
similia.  Atque  haec  quidem  sunt  morbi 
summa.  Substantia  uteri  ipsius,  paucis,  a 
parte  affecta,  lineis,  sana  esse  videtur.  Ab 
interiore  parte,  uterus  modo  est  tumidus, 
lividus  et  humore  viscoso  obductus ;  modo 
quasi  siccus  et  coloris  nigri  vel  cinerei.  Ubi 
morbus  a  parte  interiore  incipit,  visceris 
magnitudo  augetur,  laminaque  spongiosa  est 
duplo  crassior  partibus  quas  obducit.  Os 
tincae  extrinsecus  nigrum  est  vel  lividum, 
intus  autem  crassum  fit  et  habet  speciem 
adiposam.  Glandulae  inguinales  sub  hoc 
morbo  raro  afficiuntur. 

His  igitur  propositis,  quae  ad  morbi  signa 
pertinent,  proximum  est  ut  de  iis  morbis, 
qui  Carcinoma  simulare  possunt,  dicam. 
Tales  sunt. 

Fluor  albus  copiosus  et  foetidus,  quem  co¬ 
mitantur  dolores  abdominis,  tabesque.  Hic 
morbus  non  semper  per  manum  dignosci 
potest,  (praesertim  si  adsit  aliquid  menstruo¬ 
rum  vitium)  propterea  quod,  pluribus  foe- 
minis,  uteri  cervix,  naturaliter  est  ampla, 
tumidaque,  et  os  inaequale  habet.  Tempus 
solum  igitur,  et  solatium,  quod  praebent 
medicamenta,  nos  de  morbo  certiores  fieri 
possunt. 


Uteri  incrementum  longum  non  raro  ac- 
cidit,  incipitque  ab  iisdem  signis,  quibus  Car¬ 
cinoma,  et  per  menses  duos  vel  tres,  vel  eti¬ 
am  per  totidem  annos  perstare  potest.  Ple¬ 
rumque  autem  feliciter  desinit,  neque  un¬ 
quam,  ut  dicitur,  in  Carcinoma  abit.  Ad  cu¬ 
rationem  ejus  multum  valent  sanguinis  mis¬ 
sio,  corroborantiaque  et  exercitatio.  Morbus 
afficere  potest  totum  uterum  vel  partem  ejus 
solum.  Ubi  ad  cervicem  ejus  incipit,  haec 
praeter  solitum,  ampla  et  mollis  fit,  inter¬ 
dum  quoque  calidior  partibus  vicinis ;  sum¬ 
mum  ejus  plerumque  est  laeve  •  et  aequale  ; 

interdum  tamen  ibi  granulationes  parvae  vi¬ 
dentur,  et  semper  pressuram  sentit.  Ubi 
autem  inflammatione  corripitur  totus  uterus, 
fundum  ejus,  manu  ad  hypogastrium  admo¬ 
ta,  sentire  possumus.  Quod  si  comprimi¬ 
mus  eandem  regionem,  iliacasque,  plus  mi¬ 
nus  doloris  excitatur.  Denique  morbus  fre¬ 
quenter  se  ostendit  in  iis  foeminis  quae  arti¬ 
culis  dolentibus  obnoxiae  sunt. 

Corpora  flbrosa  in  utero  genita,  interdum 
haemorrhagias  movent,  sed  raro  sanitatem  af¬ 
ficiunt.  Notatum  est  in  quibusdam  exem¬ 
plis,  uterum  tumoribus  hujusmodi  repleri, 
magnitudinemque  ingentem  adeptum  fuisse  ; 
sic  tamen  ut  foemina  nunquam  haec  conques¬ 
ta,  ^hoque  morbo  mortua  sit. 

Polypi,  ubi  in  cavo  uteri  innascuntur,  e- 
umque  quodammodo  distendunt,  profusio¬ 
nes  sanguinis  aliasque  varias  excitant ;  inter¬ 
dum  quoque  eos  comitatur  cervicis  mutat  io, 
quae  Carcinoma  simulare  potest.  Haec  au¬ 
tem  discernere  non  multum  interest,  eo  quod. 

ubi  excidi  non  possunt,  ad  curationem  pal- 
liativam  confugiendum  est. 

Ulcera  ex  variis  causis  externis  orientia, 
interdum  ad  cervicem  uterf  se  ostendunt ; 
per  aliquandiu  Carcinoma  simulant,  deinde 
sanantur.  Quae  autem  a  veneno  v  ener  eo 
nascuntur,  parva  et  albida  sunt ;  excitant 
quoque  dolores  acutos,  pungentesque  partis. 
Morbus  contagio  communicatur,  hydrargy- 
roque  expugnatur. 

« 

Atque  haec  quidem  morbi  praecipui  sunt, 
quibuscum  confundi  potest  Carcinoma  cervi¬ 
cis  uteri,  itaque  ad  hujus  curationem  nunc 
transeundum  est. 

.  Hanc  igitur,  si  scriptores  consulimus,  ma¬ 
nifeste  videbimus,  ex  toto  palliativam  fuisse, 
adque  dolores  mitigandos,  signaque  prout 
oriuntur  levanda,  restrictam.  Ubi  autem 
arcessitur  medicus,  his  signis  laboranti,  pri¬ 
mum  se  certiorem  de  morbi  natura  facere 
debet,  utero  per  vaginam  explorato.  Foemi- 

nae  multae,  hac  regione  praesertim,  propter 
falsum  pudorem,  ne  hoc  faciat  timentes,  me¬ 
dicum  non  raro  decipiunt  ;  igitur  ut  hoc 
caveat,  et  quam  primum  morbi  naturam 
percipiat,  necessitudinemque  examinationis 
firmiter  suadeat,  opus  est :  ideo  quod,  non 
nisi  ubi  recens  est,  sanari  potest.  Hoc  mor¬ 
bo  igitur  dubitare,  atque  ita  malum  produ¬ 
cere  nunquam  debemus,  et  si  remedium  af¬ 
ferre  volumus,  mature  facto  opus  est. 

Si  dolores  ad  regionem  uteri  vehementes 
sunt,  pulsusque  durus  et  frequens,  hirudi¬ 
nes  vel  cucurbitulae  cum  ferro,  ad  coxas  in¬ 
ternas,  labiaque  pudendi  admotae,  solatium 
non  raro  praebent :  sin  vero  plenitudinis  nul¬ 
la  sunt  signa,  nocent.  Dolores  quoque 
leniunt  injectiones  emollientes  ;  quales  ex 
decocto  malvae,  amylo,  furfure,  et  iis  si¬ 
milibus  confectae  sunt.  His  adjici  po-; 
test  paulum  opii.  Morgagni  celeberri-, 
mus  laudare  solebat  opium  lacte  solu¬ 
tum,  atque  ita  inditum.  M.  Fourcade 
autem  dicit  se  vidisse  guttas  quatuor  veL 

quinque  acidi  phosphorici  cum  iriulto  hu¬ 
more  admistas,  plus  solatium  laborantibus 
praebere,  quam  ceterae  omnes  injectiones. 
Ubi  sanguinis  fluxus  copiosi  sunt,  injectio¬ 
nes  adstringentes  admoveri  debent.  Injec¬ 
tiones  non  parum  prodesse  videntur,  prop¬ 
ter  munditiam,  quae  aegris  ex  omnibus  mor¬ 
bis,  atque  adeo  sanis  tam  necessaria,  grata- 
que  est. 

Quod  ad  victus  genus  autem,  multum 
discrepitant  sententiae  ;  alii  diaetam  ex  lac¬ 
te,  et  decocto  sarsaparillae  laudant ;  aliique 
aquosam.  Ut  signa  morborum  varia  sunt, 
sic  varia  esse  haec  debet.  Ubi  signa  plenitu¬ 
dinis  sunt,  vel  ad  eam  proclivitas,  diaeta  ten¬ 
uis  et  exigua  esse  debet ;  contra,  si  imbecib 
litas  urget,  plenior :  corroborantia  quoque 
medicamenta  interdum  idonea  esse  viden¬ 
tur.  Si  vero  morbus  jam  gravis  est,  et  ad 
exitum  infelicem  spectare  videtur,  tum  ad 
dolores  leniendos,  vitamque  aegrae  reliquam, 
quam  maxime  tolerabilem,  reddendam  con¬ 
andum  est.  Neque  quidem  medici  benigni 

et  misericordis  est,  aegram  ex  toto  unquam 
renunciare,  siquidem  consilium  ejus,  et  prae¬ 
sentia  laboranti  semper  grata  erunt,  tamen- 
etsi  morbum  tollere  non  possit. 

Excisio  uteri  cervicis,  diu  impossibilis  cre¬ 
dita,  vel  propter  alias  causas  interdicta,  nu¬ 
per  tamen,  saepissime,  felicissimo  que  exitu 
facta  est  a  M.  Oziander,  Chirurgiae,  Ana- 
tomiaeque  Professore,  apud  Gottingen  ;  et 
M.  Dupuytren,  Chirurgiae  Clinicae  Pro¬ 
fessore,  apud  Hotel  Dieu,  Parisiis.  Dua¬ 
bus  tantum  aegris,  quibus  hanc  curationem 
admovit  Oziander,  morbus  post  aliquandiu 
rediit,  ut  solet  Carcinoma  aliarum  partium. 
Reliquis  autem  non  reversus  est ;  et  in  qui¬ 
busdam  quae  ex  aho  morbo  mortuae  sunt, 
pars  e  qua  excisus  fuit  morbus,  ex  toto  sa¬ 
na,  cicatriceque  firma  conjuncta,  visa  est. 

Inter  hos  professores  celeberrimos  parum 
quod  ad  modum  operandi  distat.  Mulier 
super  lectum  transverse  collocari  debet,  sic 
tamen  ut  podex  marginem  ejus  paulum  pro- 

mineat:  deinde  genua,  abdomen. versus  flexa, 
ministris  duobus  sunt  tenenda ;  tertius  quo¬ 
que,  manu  abdomini  admota,  pressuram  fa¬ 
cit,  ut  uterum  ad  unam  pelvis  partem  quo¬ 
dammodo  impellat ;  denique,  cavendum  est 
ne  aegrae  motus  operationem  impediant.  Ut 
flat  excisio,  necesse  est  cervicem  uteri  ad 
imam  vaginam  trahere.  Ad  hoc  efficien¬ 
dum  igitur,  OziANDER  quatuor  filis  eam 
perforare  solet,  quorum  duo  a  parte  anteri¬ 
ore  ad  posteriorem  diriguntur ;  reliquaque 
duo  a  latere  dextro  ad  sinistrum.  Filorum 
insertio  autem  difficilis  est,  doloremque  mo¬ 
vet;  loco  eorum  Dupuytren,  hamo  duplice, 
(quem  Erigne  Double  ^vocant,)  utitur.  Ubi 

'''v  * 

hoc  modo  cervix  tenetur,  facile  deorsum  trahi 

>  ___ 

potest,  ferroque  excidi.  M.  O.  ferro ;  M.  D. 
autem,  modo  ferro,  modo  forfice  utitur :  for¬ 
fex  enim,  ubi  sola  excisio  non  sufficit,  mag¬ 
no  commodo  est. 

Haec  autem  op  eratio  difficilis,  et  doloro¬ 
sa  est,  aegraeque  plerumque  eandem  per¬ 
mittere  nolunt,  donec  morbus  tam  invetera¬ 
vit,  ut  nullum  restet  tempus  sanandi.  Es- 

c 

charoticis  igitur  medicamentis,  partem  delere 
quidam  conati  sunt.  Magna  tamen  fuit  dif¬ 
ficultas,  propter  situm  ejus,  erodentia  admo¬ 
vendi,  sine  partium  vicinarum  laesione.  Hoc 
autem  incommodum  sustulit,  speculum  ute¬ 
ri,  a  M.  Hecamier,  medico,  apud  Hotel 
Di  eu,  Parisiis,  ingenioso,  inventum.  Tubus 
est  metallicus  ad  pollices  quinque  longus, 
formaque  coni,  cujus  altera,  eademque  mini¬ 
ma  pars,  ad  perpendicularem  secta,  uteri  cer¬ 
vicem  circundat ;  altera  autem  oblique,  ut 
manu  facile  teneri,  atque  in  vaginam  inseri 
possit.  Hoc  autem  melius  fieri  potest,  si 
instrumentum,  cum  manubrio,  ad  angulum 
obtusum  posito,  est  constructum. 

Chirurgo,  pluribus  speculis,  ad  vaginae 
magnitudinem  variam  adaptatis,  opus  est. 
Speculum,  antequam  in  vaginam  insinuatur, 
oleo  bene  illini  debet.  Hoc  modo,  nos  cer¬ 
tiores  facere  possumus,  de  statu  uteri  cervi¬ 
cis  :  quinetiam,  si  modo  ex  metallo  ductili 
speculum  factum  est,  id,  ubi  cervix  inae¬ 
qualis  est,  ad  eam  accommodare,  et  medica- 

menta  admovere,  sine  ullo  partes  vicinas  lae¬ 
dendi  periculo.  M.  Hecamier  uti  solet  ni¬ 
trate  hydrargyri,  M.  Dupuytren  contra, 
potassam  sinceram  suadet :  hanc  facilius 
admoveri  posse  credens. 

Quo  usus  effectusque  horum  duorum  re¬ 
mediorum  magis  perspicua  sint,  historias 
aegrarum  duarum,  quae  his  modis  curatae 
fuerunt,  quam  brevissime  hic  narrabo. 

M,  S,  aet  40. — Temperamentum  sangui¬ 
neum  est,  habitusque  corporis  bonus  :  men¬ 
strua  bene  fluunt  ;  quatuordecim  liberos 
peperit,  quorum  minimus  natu  jam  annos 
quatuor  habet.  Partus  semper  felix  fuit, 
et  adhuc  bona  valetudine  fruita  est.  Anno 
autem  1816,  secundoque  post  partum  in¬ 
fantis  jam  dicti,  humor  foetidus,  et  sine  ullo 
menstruorum  vitio,  e  vagina  fluere  coepit. 
Inter  venerem  quoque  fuit  sanguinis  exu- 
datio,  quae  tamen  statim  post  cessavit,  ne¬ 
que  ullam  molestiam,  vel  mutationem,  quod 
ad  voluptates,  effecit.  Mense  Novembris 

arcessitur  M.  Kecamier.  Aegra  nondum 
dolore  affecta  est.  Uteri  cervice  per  vaginam 
explorata,  ab  anteriore  ejus  parte  visus  est 
tumor,  ad  molem  ovi,  cujus  summum  molle, 
atque  inaequale  fuit.  Hunc  carcinoma  esse 
dixit.  Medicorum  convocatorum  consilio, 
quorum  in  numero  fuerunt  M.  M.  Pel- 
LETAN,  Boyer,  Dubois,  et  Dupuytren, 
eadem  fuit  sententia,  et  excisionem  suase¬ 
runt,  spe  vitam  producendi,  potiusquam 
morbum  sanandi.  Operationem  fecit  Hu- 
PUYTREN.  Tumor  formatus  est  ex  sub¬ 
stantia  molli,  fungosaqiie,  et  cerebriformi. 
Excisio  effecta  est,  ut  videbatur,  ad  partem 
sanam,  quamvis  paulo  magis  homogeneam, 
quam  solet  esse  parenchyma  uteri.  Post 
operationem  fuit  profusio  sanguinis  parva, 
quae  tamen  brevi  desiit,  aqua,  cum  aceto 
admixta,  injecta.  Undecimo  die  post,  aegra 
ad  sanitatem  restituta  fuit,  et  ad  pristinas 
occupationes  rediit. 

M  ense  autem  Aprilis  1817,  alter  tumor, 
ad  molem  juglandis,  ad  partem  cervicis 
posteriorem  se  ostendit ;  qui,  pari  modo,  pa- 

rique  exitu,  sublatus  fuit.  Iterum  tamen, 
mense  Maii  1818,  incrementa  schirrosa,  ad 
partem  posteriorem,  se  ostenderunt.  Hoc 
tempore  inventum  fuit  speculum,  adque 
finem  mensis,  nitras  hydrargyri  primum 
admotus.  Speculo  in  vagina  insinuato,  sty¬ 
lus  nitrate  hydrargyri  sparsus,  per  eum  ad 
cervicem  uteri  immissus  fuit,  posteaque  pi¬ 
lae  leuconii,  ita  collocatae  sunt,  ut  partes 
vicinas,  ab  injuria  defenderent.  Dolores 
operatione  excitatae  leves  fuerunt.  Injec¬ 
tiones  emollientes  per  diem  admotae  sunt ; 
adque  noctem,  neque  dolor,  neque  febris 
supervenit,  et  post  duos  dies,  mulier  ad  oc¬ 
cupationem  rediit.  Octavo  die  post,  parte 
mortua  seperata,  iterum  admotus  fuit  nitras 
hyd  :  Nunc  autem  dolores  acutiores  effe-  - 
cit,  qui  per  horas  tres  perstabant.  Hoc 
modo,  post  applicationes  quindecim,  ad  in¬ 
tervalla  octo  vel  decem  dierum  iteratas,  in¬ 
crementa  ex  toto  deleta  fuerunt.  Postea 
autem,  paucis  pluribus  opus  fuit,  ad  emi¬ 
nentiam  tollendam,  quae,  ad  partem  ante¬ 
riorem,  se  ostendit.  Inter  curandum,  men- 

stmomm  nullum  fuit  vitium,  neque  vale¬ 
tudo  multum  affici  videbatur. 

L,S.  aet  20. — Temperamentum  robustum 
est :  intravit  valetudinarium  Hotel  Dieu, 
mense  Januarii  1819 :  quatuor  liberos  peperit. 
Partus  fuit  prosperus.  Ante  carcinomatis  ac¬ 
cessionem,  quod  post  ultimum  partum  ince¬ 
pit,  jamque  per  menses  viginti  duravit,  vale¬ 
tudine  robusta  fruita  est.  Sanitas  non  ex  to¬ 
to  rediit,  per  sex  septimanas  post  ultimum 
partum  :  deinde,  sanguinis  profusio  ex  ute¬ 
ro  accedit,  quae  decem  dies  duravit,  neque 
tunc  menstrua  apparuere.  Ab  eo  tempore 
autem  ordinate  fluxere  ;  et  in  intervallis  fuit 
exudatio  alba,  primum  viscida,  deinde  puri- 
formis  ;  neque  hanc  a  vitio  venereo  prove¬ 
nisse  pro  certo  est  cognitum.  Has  comita¬ 
tae  sunt  sanguinis  profusiones,  dolores  ad 
lumbos,  molestia  ad  inguina,  coxasque,  sen¬ 
sus  ponderis  in  pelve,  pruritus  perpetuus 
ad  vaginam,  et  interdum  quoque  dolores 
lancinantes  ad  cervicem  uteri,  indeque,  ab¬ 
domen  versus  tendentes.  Inter  venerem. 

neque  dolor,  neque  exudatio  sanguinis  fuit. 
Plures  medici  varia  suaserunt  remedia,  qua¬ 
lia  sunt,  balnea,  injectiones,  enemata,  iis¬ 
que  similia.  Quatuor  abhinc  mensibus,  cer¬ 
vice  uteri  per  vaginam  explorata,  nihil  prae¬ 
ter  naturam  inventum  est.  Signa  autem 
perstabant,  et  conii  pilulae,  per  duos  menses, 
adhibitae  fuerunt,  sine  effectu.  Tunc  de¬ 
mum,  tumor  ad  cervicem  uteri  se  ostendit. 
Hunc  prolapsum  esse  credentes,  pessariam 
admoverunt,  quae  dolores  acutiores  reddi¬ 
dit  :  igitur  post  aliquot  dies,  loco  ejus  im¬ 
missa  fuit  spongia.  Dolores  iidem  manse¬ 
runt,  spongia  praeterea  impedivit  humoris 
evacuationem,  qui  brevi,  corrupto,  foetidoque 
facto,  odorem  impatibilem  emisit.  Iterum 
igitur  ad  injectiones  aegra  confugit.  Multis, 
variisque  remediis  tandem  vexata,  ad  Hotel 
Dieu  venit,  ibique,  speculo  exploratis  par¬ 
tibus,  morbi  natura  vera  cognita  fuit.  Car¬ 
cinoma,  cervice  ipsa  quintuplo  majus,  par¬ 
tem  ossis  tincae  anteriorem  occupavit.  Co¬ 
lor  violaceus  fuit,  adque  partem  ejus  poste¬ 
riorem,  exiguum  fuit  ulcus.  Morbus  ita  si- 

tus  esse  visus  est,  ut  ex  toto  tolli  posset. 
Inunctiones  aegrae  omnes  regulares  erant, 
alvi  adstrictione  excepta. 

Feb.  3°.  Aegra  in  positura  jam  dicta,  col¬ 
locata,  speculum  in  vaginam  immissum  fu¬ 
it,  et  manifestum  reddidit  partem  affectam. 
Potassa  caustica,  per  stylum,  ad  tumorem, 
per  speculum  admota  fuit,  posteaque  parti¬ 
culae,  quae  post  eductum  speculum,  in  pa¬ 
rietes  vaginae  agere  potuerunt  (aqua  tepida 
injecta)  eluebantur.  Hac  injectione  uti  opus 
est,  etsi  Incommoda  est,  et  non  parum  cura¬ 
tionem  producit. 

6°.  Secunda  applicatio  medicamenti,  ne¬ 
que  dolores,  neque  destillationem  movet. 

9°.  Tertiam  applicationem  sequitur  dolor, 
vel  potius  molestiae  sensus. 

Bibat  inf  sem.  lini. 

10°.  Dolor  ad  regionem  lumborum  urget. 

Utatur  balneo  tepido. 

Habeat  decoctum  hordei  pro  potu. 


I 


DE  UTERI  CARCINOMATE. 


25 


13°.  Quarta  applicatio  eosdem  effectus  ex¬ 
citat. 

16°.  Dolor  levis,  et  calor  accedunt  sine 
exudatione  sanguinis,  vel  fluore  albo. 

Utatur  balneo,  et  injectionibus  emol¬ 
lientibus. 

23°.  Quinta  applicatio  dolores  leves  quo¬ 
que  facit. 

25°.  Dolores  ventris  urgentes,  et  diarrhoea 
adsunt. 

Injiciantur  enemata  ex  decocto  mal¬ 
vae  cum  tinct.  opii. 

4 

26°.  Hodie  apparuere  menstrua,  et  dolores 
statim  desierunt. 

28°.  Adhuc  fluunt  menstrua. 

Martis  2°. — Sexta  applicatio  plus  doloris 
excitat,  quam  ceterae,  et  medicamentum  in 
partes  sanas  agisse  videtur. 

D 

4'".  Crusta,  ultima  caustici  applicatione 
effecta,  decidit,  partemque  sanam  et  rubram 
ostendit.  Aegra  neque  dolorem,  neque  mo¬ 
lestiam  sentit,  postulatque  ut  domum  rede¬ 
at.  Hoc  permittitur,  ita  tamen  ut  ei  prae¬ 
cipiatur,  posituram  transversam  corporis, 
summamque  quietem  servare.  Haec  ne¬ 
cessaria  sunt,  ut  impediatur  aliqua  e  vul¬ 
nere  exudatio,  quam  excitare  potest,  minima 
exercitatio. 

5°.  Abiit.  Post  aliquot  dies  rediit,  et  ex¬ 
aminatione  facta,  pars  exesa,  magna  ex  parte, 
cicatrice  firma  conglutinata  videtur.  Ad¬ 
huc  perstant  exudatio  purulenta,  et  dolor 
exiguus,  quae  tamen  effici  exercitatione  vi¬ 
dentur.  Denique,  tertia  post  septimana, 
dolor,  et  exudatio,  ex  toto  desierunt,  ulcus¬ 
que  sanatum  fuit. 

Mense  Aprilis  1820. — Utraque  aegra  bona 
valetudine  fruebatur,  neque  adhuc,  ullum 
morbi  reditum  experta  est.  Eodem  tem¬ 
pore  aliae  curabantur  foeminae,  carcinomate 

affectae,  pluresque  feliciter.  Ubi  tumor 
magnus  est,  interdum  prodest,  antequam 
admotum  est  exedens  medicamentum,  par¬ 
tem  excidere  ferro,  ad  formam  cochlearis,  fa¬ 
bricato,  quod  per  idem  speculum  insinuari 
potest. 

Remedium  autem  admovere  facile  est, 
neque  ullum  incommodum  movet,  si  modo 
caveatur,  ne  nimium  ejus,  uno  tempore  ad¬ 
hibeatur  :  tunc  enim  oriuntur  dolores  vehe¬ 
mentes,  vel  etiam  peritonitis,  -quae  sublatu 
difficilia  esse  possunt. 

